เจาะลึกเบื้องหลัง Beacon VC ร่วมลงทุน “T2P” ฟินเทคชั้นนำ เสริมแกร่ง “KBank” ต่อยอดธุรกิจ e-Wallet รูปแบบ B2B2C
หากถามว่า ในช่วง 2-3 ปี ที่ผ่านมานี้ พฤติกรรมอะไรของเรา ที่เปลี่ยนแปลงไปมากสุด ? หนึ่งในคำตอบคงหนีไม่พ้น “พฤติกรรมการจับจ่ายใช้สอย”   ในวันนี้ ใครหลายคนคงเริ่มสังเกตเห็นแล้วว่า เราเองเริ่มจับเงินสดในกระเป๋าสตางค์น้อยลง  แล้วหันไปใช้ช่องทางของ “e-Payment” หรือใช้จ่ายผ่านระบบอิเล็กทรอนิกส์กันมากขึ้น
14 ก.ย. 2565

เจาะลึกเบื้องหลัง Beacon VC ร่วมลงทุน “T2P” ฟินเทคชั้นนำ เสริมแกร่ง “KBank” ต่อยอดธุรกิจ e-Wallet รูปแบบ B2B2C
สนับสนุนโดย KBank x Beacon VC x T2P
หากถามว่า ในช่วง 2-3 ปี ที่ผ่านมานี้ พฤติกรรมอะไรของเรา ที่เปลี่ยนแปลงไปมากสุด ?
หนึ่งในคำตอบคงหนีไม่พ้น “พฤติกรรมการจับจ่ายใช้สอย”
ในวันนี้ ใครหลายคนคงเริ่มสังเกตเห็นแล้วว่า เราเองเริ่มจับเงินสดในกระเป๋าสตางค์น้อยลง 
แล้วหันไปใช้ช่องทางของ “e-Payment” หรือใช้จ่ายผ่านระบบอิเล็กทรอนิกส์กันมากขึ้น
เรื่องนี้ ทำให้บรรดากระเป๋าเงินดิจิทัล เป็นที่รู้จักมากขึ้นเรื่อย ๆ
อย่างในประเทศไทย นอกจากแอปพลิเคชันธนาคารแล้ว ก็มีอีกหนึ่งฟินเทคชั้นนำ ที่ให้บริการด้านโซลูชันทางการเงินแบบครบวงจร ที่มีชื่อว่า “ทีทูพี” หรือ T2P
ที่น่าสนใจคือ KBank ได้ส่งบีคอน เวนเจอร์ แคปิทัล (Beacon VC) บริษัทร่วมทุนของธนาคารกสิกรไทยเข้าไปลงทุนเชิงกลยุทธ์ใน บริษัท ทีทูพี จำกัด (T2P) 
เพื่อเสริมความแข็งแกร่งให้กับธนาคารกสิกรไทย ในธรุกิจ e-Wallet พร้อมต่อยอดอีโคซิสเต็มให้กับ KBank
แล้ว KBank และ Beacon VC เล็งเห็นถึงโอกาสอะไรใน T2P ?
การร่วมมือในครั้งนี้ มีความน่าสนใจอย่างไร ?
ลงทุนแมนจะเล่าให้ฟัง
T2P ก่อตั้งขึ้นในปี 2011 เพราะอยากจะผลักดันธุรกรรมทางการเงินรูปแบบใหม่ 
ที่ทำให้ผู้บริโภคเข้าถึงธุรกรรมทางการเงินที่ปลอดภัย และเท่าเทียม 
 
ที่น่าสนใจคือ T2P ไม่เพียงแต่จะเป็นผู้พัฒนาแพลตฟอร์มดิจิทัลวอลเล็ต ที่ให้บริการแบบครบวงจร 
ตอบโจทย์ธุรกรรมทางการเงิน และธุรกรรมต่อเนื่องอื่น ๆ
แต่บริษัทยังให้ความสำคัญในการดีไซน์ระบบ ให้สามารถใช้งานร่วมกับระบบของบริษัทคู่ค้า เพื่อให้ทั้งสองฝ่ายสามารถทำงานร่วมกันได้อย่างไร้รอยต่อ
เหตุผลเหล่านี้ ทำให้ T2P กลายมาเป็นบริษัทฟินเทคชั้นนำของประเทศไทย ที่มีชื่อเสียง และมีประสบการณ์ด้านการให้บริการโซลูชันธุรกรรมทางการเงิน แก่ลูกค้าภาคองค์กรธุรกิจ หรือ B2B2C (Business to Business to Consumer)
ที่สำคัญ บริษัทยังมีบริการที่ครอบคลุม ไม่ว่าจะเป็น
- E-KYC Service หรือ การยืนยันตัวบุคคลผ่านช่องทางอิเล็กทรอนิกส์
- White Label e-Wallet หรือ กระเป๋าเงินดิจิทัล ที่สามารถชำระเงิน และโอนเงิน 
เพื่อให้ลูกค้าองค์กรธุรกิจ สามารถเข้าถึงบริการทางการเงิน ในหลากหลายช่องทาง
ความสำเร็จนี้ ทำให้ในปัจจุบัน บริษัท ทีทูพี จำกัด (T2P) มีอัตราการเติบโตของยอดธุรกรรมกว่า 70% 
มีลูกค้าเป็นบริษัทชั้นนำกว่า 30 แห่ง และมีลูกค้ารายย่อยสูงถึง 9 ล้านบัญชี
จึงไม่น่าแปลกใจว่า ทำไม KBank ถึงส่ง Beacon VC ไปลงทุนในบริษัท T2P
แต่คำถามคือ KBank จะได้อะไรจากการร่วมมือในครั้งนี้ ?
ต้องบอกว่า เป้าหมายสำคัญในการร่วมลงทุน คือการเสริมจุดแข็งให้กับ KBank ในธุรกิจ e-Wallet แบบ B2B2C และพัฒนาบริการทางการเงินให้ตอบโจทย์ลูกค้าองค์กร ที่เป็นฐานลูกค้าสำคัญของธนาคาร
นอกจากนี้ KBank ยังมีฐานจำนวนลูกค้ารายย่อยอยู่มากกว่า 20 ล้านราย 
และมีความเชี่ยวชาญด้านโครงสร้างเทคโนโลยีทางการเงิน พร้อมทีมงานมากประสบการณ์ ที่จะมาสร้างประสบการณ์อันเหนือชั้น ให้แก่ผู้ใช้งาน
ซึ่งการร่วมมือกันในครั้งนี้ จะทำให้ KBank และ ทีทูพี สามารถมอบบริการทางการเงินได้อย่างไร้รอยต่อ 
ตั้งแต่กระบวนการสมัคร การทำธุรกรรมระหว่างธนาคาร การรับ-จ่ายเงิน ไปจนถึงการบริหารต้นทุนให้มีประสิทธิภาพ
โดย 3 กลยุทธ์ในการพัฒนาโซลูชันทางการเงิน ที่จะสร้างโอกาสทางธุรกิจ จากการร่วมลงทุนครั้งนี้ ได้แก่
1. ยกระดับศักยภาพ e-Wallet ใช้ร่วมกับองค์กรในลักษณะ B2B2C
เพื่อตอบโจทย์ลูกค้าองค์กรของธนาคารกสิกรไทย และยังเป็นการสร้างประสบการณ์ใหม่ ๆ 
ในการทำธุรกรรมทางการเงินระหว่างธนาคาร และกลุ่มลูกค้าของ ทีทูพี
2. พัฒนา API เพื่อเชื่อมต่อบริการทางการเงินต่าง ๆ ของ KBank กับลูกค้าองค์กร
โดยจะเน้นการให้บริการผ่าน White Label e-Wallet ที่เป็นนวัตกรรมจาก ทีทูพี เพื่อให้ลูกค้าองค์กรของธนาคาร เข้าถึงบริการทางการเงินได้แบบครบวงจร และสะดวกสบาย
3. นำโครงสร้างเทคโนโลยีของ e-Wallet มาเสริมศักยภาพบริการสินเชื่อดิจิทัล (Digital Lending)
ซึ่ง KBank มองว่า การนำเทคโนโลยีของ ทีทูพี มาใช้ในการให้บริการสินเชื่อดิจิทัล 
ช่วยทำให้ธนาคารสามารถควบคุมการใช้จ่ายสินเชื่อให้ถูกต้องตามวัตถุประสงค์ และยังช่วยเพิ่มประสิทธิภาพในการตัดชำระรายการสินเชื่อคงค้าง อีกด้วย
มาถึงตรงนี้ เราคงพอสรุปได้ว่า การผนึกกำลังระหว่าง KBank, Beacon VC และฟินเทคชั้นนำอย่าง T2P คือการต่อยอดการให้บริการของทั้งสองฝ่าย
สำหรับ T2P การได้ KBank เข้ามาเป็น Strategic Partner ที่สำคัญ จะทำให้บริษัทสามารถพัฒนา e-Wallet ให้มี Features ใหม่ ๆ 
พร้อมเพิ่มความสะดวกในการใช้งานให้กับผู้ใช้ และเพิ่มศักยภาพการต่อยอดทางธุรกิจจากความรู้ ความชำนาญ และ Know-how ของ KBank ที่เปรียบเสมือนผู้นำการให้บริการทางด้านการเงินของประเทศไทย
และสำหรับ KBank คงได้เข้าถึงเทคโนโลยีสมัยใหม่ กลุ่มลูกค้าองค์กร และรายย่อยของบริษัท T2P ที่จะมาเพิ่มโอกาสการให้บริการของธนาคารในอนาคต นั่นเอง…
References:
- งานแถลงข่าว KBank ร่วมลงทุน บริษัท ทีทูพี จำกัด (T2P)
-